# விக்கிப்பீடியா:ஆலமரத்தடி/தொகுப்பு44

## குறுந்தட்டில் தேர்ந்தெடுத்த கட்டுரைகளும் தமிழ் விக்சனரியும்

தேர்ந்தெடுத்த தமிழ் விக்கி கட்டுரைகளையும் விக்சனரிப் பக்கங்களையும் தொகுத்து மாணவர்களுக்கான குறுந்தட்டு ஒன்றை வெளியிடுவதற்கு விக்கிமீடியா அலுவலர் Jessie Wild உதவ விருப்பம் தெரிவித்துள்ளார். இது தொடர்பான உரையாடல்களைக் காண http://lists.wikimedia.org/pipermail/wikita-l/2010-November/thread.html#12 என்ற மடலிழையைப் படியுங்கள். ஏற்கனவே இலினக்சு குழுமத்தினர் உதவியுடன் இதற்கான திட்டத்தைத் தொடங்கியிருந்தோம், நற்கீரனுடைய நண்பர் ஒருவரும் பண உதவி அளிக்க இசைந்திருந்தார். அதனால், இத்திட்டத்தை முடுக்கி விட இது சரியான நேரமாகும். இத்திட்டத்துக்கு பொறுப்பாளராக எவரேனும் முன் வர வேண்டும். அதன்பின், ஒரு திட்டப்பக்கத்தை உருவாக்கிப் ப்பணிகளைத் தொடரலாம். -- சுந்தர் <sup>\பேச்சு</sup> 03:01, 25 நவம்பர் 2010 (UTC)  
: நாம் இதை செய்வதால் பல ஆயிரம் மாணவர்களை விக்கி பக்கம் ஈர்க்க முடியும். மலையாள விக்கியின் வளர்ச்சியில் குறுந்தட்டும் ஓர் பங்கு வகிக்கும். திட்டப்பக்கம். 3 மாத இலக்கு எனக்கு சாத்தியம் என தோன்றுகிறது. மீடியாவிக்கி:Sitenotice யில் ஓர் சுட்டி கொடுத்தால் நன்றாக இருக்கும். ஸ்ரீகாந்த் 08:02, 25 நவம்பர் 2010 (UTC)  
::ஸ்ரீகாந்த், நீங்கள் பொறுப்பாளராக இருக்க முடியுமானால் அருணுடன் இணைந்து இத்திட்டத்தை ஒருங்கிணையுங்கள். தேவையான உதவிகள் அனைத்தையும் செய்ய அணியமாய் இருக்கிறோம். இத்திட்டத்தை ஈழத்திலுள்ள பள்ளிகளுக்கும், ஐரோப்பா, வட அமெரிக்கா போன்ற அயலகப் பள்ளிகளுக்கும் விரிவாக்கலாமா? ஏனெனில், விக்கிமீடியாவும் வட அமெரிக்கத் தமிழர் ஒருவரும் தனித்தனியே பண உதவி அளிக்க முன்வந்துள்ளனர். வேண்டுமெனில், முதல் கட்டமாகத் தமிழகத்தை மட்டும் வைத்துக் கொள்ளலாம். -- சுந்தர் <sup>\பேச்சு</sup> 09:03, 25 நவம்பர் 2010 (UTC)  
::: என்க்கு அனுபவம் பத்தாது,அதான் யோசிக்கறேன்.குறுந்தட்டு பொதுவானது.ஆகையால் யாவரும் பயன்படுத்துவதில் சிரமம் இருக்க கூடாது. மாணவர்களுக்காக செய்யப்படும் குறுந்தட்டு என்றாலும், இது யார் வேண்டுமானாலும் பயன்படுத்தக்கூடிய ஓர் சிறு கலைக்களஞ்சியம். ஸ்ரீகாந்த் 09:39, 25 நவம்பர் 2010 (UTC)  
விக்கிமூலத்திலிருந்து **பழந்தமிழ் இலக்கியங்கள்** சேர்த்தல் நன்றாக இருக்கும். அனைத்து நூலகங்களிலும் இவை இருக்குமா என்பது சந்தேகம். இதன் மூலம் அரசையே கூட பண உதவி கேட்கலாம். ஸ்ரீகாந்த் 08:58, 25 நவம்பர் 2010 (UTC)  
:இதையும் ஆராயலாம். -- சுந்தர் <sup>\பேச்சு</sup> 09:03, 25 நவம்பர் 2010 (UTC)  
சுந்தர், இது ஒரு தமிழ் விக்கி அடையாளமாக இருக்கக்கூடிய படைப்பாக (flagship product?) என்பதால் சற்று பொதுவான தொகுப்பாக, அதே வேளை மாணவர்களுக்கும் உகந்ததாக உருவாக்கினால் போதும். எனவே, தமிழ்நாடு என்ற எல்லைக்குள் சுருக்கிக் கொள்ளத் தேவை இல்லை. தொகுப்பை உருவாக்கி விட்டால், பிறகு ஆதரவாளர்களின் விருப்பம் / வசதியைப் பொறுத்து அவரவர் பகுதிகளில் அச்சிட்டு வழங்கலாம். 500 கட்டுரைகள் என்று வைத்துக் கொண்டால் கூட, அவற்றைப் பதிப்புக்கு ஏற்றவாறு பிழை திருத்தி, இற்றைப்படுத்துவது மிகப் பெரும் பணி. 3 மாதம் காலம் போதுமா என்பது ஐயமே. தரத்தை உறுதிப்படுத்த கூடுதல் காலம் எடுத்துக் கொள்ளலாம். விக்கி மூலத்தில் இருந்து இலக்கியங்களைச் சேர்ப்பது நல்ல யோசனை--இரவி 11:44, 25 நவம்பர் 2010 (UTC)  
: உங்கள் கருத்துடன் ஒத்துப் போகிறேன், இரவி. இந்த வெளியீட்டுக்கான உள்ளடக்கத்தை ஒழுங்கு செய்தல் பணியைப் பொருத்தமட்டில் எந்த எல்லையையும் மையப்படுத்த வேண்டியதில்லை. குறுவட்டில் எழுதியோ, நூல்வடிவில் அச்சிட்டோ வழங்கும் திட்டத்தை வெவ்வேறு வட்டாரங்களில் முன்னெடுக்கலாம். :en:WP:1 ஒரு நல்ல மாதிரித்திட்டம். -- சுந்தர் <sup>\பேச்சு</sup> 12:23, 25 நவம்பர் 2010 (UTC)  
:: குறுந்தட்டு உலகத் தமிழ் மாணவர்கள் எல்லோருக்கும் பொதுவாக இருக்கவேண்டுமானால், முதலில் பல விடயங்களைக் கவனத்தில் கொள்ளவேண்டும். கட்டுரைகளைத் தெரிவு செய்தபின் வெளியிடத் தக்கவாறு மேம்படுத்தும்போது கலைச் சொற்களுக்கு மாற்றுக் கலைச் சொற்களையும் சேர்க்கவேண்டும். இதற்கான ஒழுங்கு முறையொன்றை முன்னதாகவே வகுத்துக்கொள்ளலாம். மாணவர்களுக்காக என்பதால் அவரவர்கள் பயன்படுத்தும் கலைச் சொற்கள் இல்லாவிடில் ஏற்றுக்கொள்ள மாட்டார்கள். நிற்க, ஒவ்வொரு கட்டுரையையும் இலக்கணப்பிழைகள், எழுத்துப்பிழைகள், பொருட்பிழைகள் இல்லாமல் திருத்தவேண்டும். நிச்சயமாக இதற்குக் காலம் தேவைப்படும். ஆனால் தொடங்குவோம். வேண்டுமானால் காலத்தைச் சிறிது நீட்டித்துக் கொள்ளலாம். முதலில் கட்டுரைகளைத் தெரிவு செய்யலாம். ---மயூரநாதன் 07:02, 26 நவம்பர் 2010 (UTC)  
:விக்கிசெய்திகளில் அறிவியல், வரலாற்று செய்திகளை கனகு நிரைய தொகுத்திருக்கிறார். அவற்றை விக்கி செய்தி காப்பகம் என்று ஒன்றை சேர்க்கலாமா? தமிழ் புத்தகங்களிலோ வேறு எங்குமோ காணக்கிடைக்காத அரிய தகவல்கள் அவை. --மாஹிர் 06:43, 27 நவம்பர் 2010 (UTC)  
::கருத்துப்பிழை, எழுத்துப்பிழை, இலக்கணப்பிழை இல்லாதவையாக இருத்தல் வேண்டும் என்பது தலையாயது. சொற்றொடர்கள் எளிமையானதாகவும், கருத்தைத் தெளிவாகக் கூறுவனவாகவும் இருத்தல் வேண்டும். தக்கவர்களைப் பொறுப்பாசிரியர்களாகக் கொண்டு திருத்தங்கள் செய்தல் வேண்டும். தரம் நிறுவும் விதமாக எடுத்துக்காட்டான கட்டுரைகளாக இருக்க வேண்டும். அரைகுறையாகவோ, தேவையில்லாத நெருக்கடியான காலக்கெடுக்களை வைத்துக்கொண்டு அல்லறவோ தேவை இல்லை. பலர் படித்துப் பார்த்து சீர் செய்ய வேண்டும். கூடிய மட்டிலும் நல்ல தமிழில் இருத்தல் நல்லது. கட்டுரைகள் பல துறைகளைச் சார்ந்தவையாக இருத்தல் வேண்டும். மாணவர்களுக்கு என்றாலும், அது பொதுப்பட பயன் தரும் ஒரு தொகுப்பாக இருக்க வேண்டும். என்ன செலவு ஆகும் என்று கணித்துச் சொன்னால் உதவி செய்ய அணியமாக உள்ளேன். பொறுப்பாசிரியர்களில் ஒருவனாகவும் பங்கு கொள்ள இயலும் (ஆனால் காலக்கெடுவைப் பொருத்தே ஏற்றுக்கொள்ளும் பொறுப்புகள் அடங்கும்). கலை, இரவி, சிறீதரன் கனகு, மயூரநாதன் சுந்தர் போன்றவகளோடு இன்னும் சிலர் சேர்ந்து மிகச் சிறப்பாகச் செய்யலாம். தமிழ் இலக்கியங்கள் இருப்பதை நான் வரவேற்றாலும், இதுவரை வெளியாகாத அறிவியற் கட்டுரைகள், வரலாறு, குமுகவியல் கட்டுரைகள் அடங்கியவை பெரும்பகுதியாக இருப்பது சிறப்பாக இருக்கும் என்று நினைக்கின்றேன். வியப்பூட்டும் அரிய நல்ல படங்கள் அல்லது இயங்கு படங்ககள் (குறுந்தகடாக இருந்தால்) முதலியன இருந்தால் களிப்பூட்டுவதாக இருக்கும். கண்ணைக் கவர்வதாகக் கருத்தைக் கவர்வதாக, அறிவைக் கிளர்வதாக இருக்க வேண்டும். பயனுடையதாகவும் இருக்க வேண்டும்.--செல்வா 21:27, 28 நவம்பர் 2010 (UTC)